**โครงการ ชุมชนปลอดขยะ บ้านสวยเมืองสุข**

**กองทุนขยะรีไซเคิลตำบลกุดชุมแสง ปี 2561**

1. **หลักการและเหตุผล**

 ตำบลกุดชุมแสง อำเภอหนองบัวแดง จังหวัดชัยภูมิ ในปัจจุบันมีอัตราการเพิ่มของปริมาณขยะจากครัวเรือน และการบริโภคมากขึ้น สาเหตุหลักเกิดจากการเพิ่มของจำนวนประชากร ซึ่งจะเห็นว่าขยะมูลฝอยมีอัตราเพิ่มขึ้น โดยอัตโนมัติตามจำนวนประชากร เมื่อมองย้อนไปในอดีตองค์การบริหารส่วนตำบลกุดชุมแสงพบว่า องค์ประกอบของขยะประกอบด้วย ขยะชีวภาพ กระดาษ แก้ว เศษเหล็ก ผู้คนออกไปซื้อสินค้าหรืออาหารในตลาดสดก็จะใช้หีบห่อบรรจุภัณฑ์จากวัสดุที่มาจากธรรมชาติ เช่น ใบตอง กระดาษ ซึ่งวัสดุเหล่านี้สามารถย่อยสลายได้ง่าย โดยไม่ก่อให้เกิดมลภาวะมากนัก

 เมื่อมีการเปลี่ยนแปลงไปสู่การผลิตแบบอุตสาหกรรม วัสดุบรรจุภัณฑ์สำหรับอาหารมีความสำคัญและจำเป็นทำให้มีวัสดุประเภทพลาสติกเกิดขึ้นมากมาย และมีความหลากหลายอยู่ทั่วไปในท้องตลาด ถุงพลาสติกทำให้เกิดความสะดวกมากขึ้น ทั้งต่อผู้ซื้อและผู้ขาย ในขณะเดียวกันได้มีห้างสรรพสินค้าขนาดใหญ่เกิดขึ้นหลายแห่ง โดยมีการเน้นบรรจุภัณฑ์ที่สวยงาม ลูกค้าเมื่อมาจับจ่ายใช้สอยก็จะนำของที่ซื้อกลับบ้าน ซึ่งไม่ได้มีแค่ตัวผลิตภัณฑ์เท่านั้น หากยังพ่วงเอาขยะกลับบ้านอีกเป็นจำนวนมาก ดังนั้นการผลิตในภาคอุตสาหกรรม และการเปลี่ยนแปลงพฤติกรรมของผู้บริโภค มีส่วนทำให้เกิดการเปลี่ยนแปลงขององค์ประกอบของขยะในปัจจุบัน จะสามารถแบ่งตามองค์ประกอบหลักได้ 4 ส่วน คือ ขยะอินทรีย์ ร้อยละ 46 ขยะรีไซเคิลร้อยละ 42 ขยะทั่วไปร้อยละ 9 ขยะอันตรายร้อยละ 3

 ปัจจัยดังกล่าวข้างต้น ทำให้ปัญหาเรื่องการจัดการขยะ ยากที่จะควบคุมได้ แม้แต่ท้องถิ่นเองก็ไม่สามารถทำอะไรได้มากนัก เว้นแต่ว่าประชาชนผู้บริโภคจะมีการเปลี่ยนแปลงพฤติกรรมจากปัญหาดังกล่าวข้างต้น กองทุนขยะรีไซเคิลตำบลกุดชุมแสง จึงได้จัดทำโครงการ ชุมชนปลอดขยะ บ้านสวยเมืองสุข ปีงบประมาณ 2561 ขึ้น

1. **วัตถุประสงค์**
2. เพื่อรณรงค์สร้างจิตสำนึกให้กับประชาชนในการคัดแยกขยะ
3. เพื่อลดปริมาณขยะก่อนนำเข้าสู่กระบวนการกำจัดขยะอย่างถูกวิธี
4. เพื่อส่งเสริมและสนับสนุนกิจกรรมการมีส่วนร่วมของชุมชนในการจัดการขยะโดยชุมชน
5. เพื่อสร้างรายได้ให้กับครัวเรือนในแต่ละชุมชน
6. เพื่อให้สมาชิกได้รับสวัสดิการที่ดีขึ้น มีการช่วยเหลือการดำรงชีพของสมาชิกกลุ่ม
7. **เป้าหมาย**

ครัวเรือนในเขตองค์การบริหารส่วนตำบลกุดชุมแสง ทั้ง 18 หมู่บ้าน

1. **วิธีการดำเนินการ**
2. รับซื้อขยะรีไซเคิลตามหมู่บ้านต่างๆ
3. จัดฌาปนกิจสงเคราะห์ หรือเงินช่วยเหลือสมาชิกกองทุนเมื่อมีผู้เสียชีวิต
4. จัดให้มีการสวัสดิการให้กับสมาชิกที่เจ็บป่วยและคลอดบุตร
5. รณรงค์ให้มีการคัดแยกขยะที่ต้นทางอย่างต่อเนื่อง
6. ประเมินผลการดำเนินงาน
7. **ระยะเวลาการดำเนินงาน**

 เดือน มกราคม 2561 ถึง กันยายน 2561

**สถานที่ดำเนินงาน**

 ศาลากลางบ้านทุกหมู่บ้าน ทั้ง 18 แห่ง

 **7. หน่วยงานผู้รับผิดชอบโครงการ**

 งานส่งเสริมสุขภาพ สำนักปลัด องค์การบริหารส่วนตำบลกุดชุมแสง

 **8. งบประมาณ**

 1. เงินสมทบจำนวน 40,000.- บาท (สี่หมื่นบาทถ้วน)

 2.ขอรับการสนับสนุนงบประมาณจาก อบต.กุดชุมแสง งบประมาณรายจ่ายประจำปี 2561 จากเงินอุดหนุน ปรากฏในด้านบริการชุมชนและสังคม (2) อุดหนุนกองทุนขยะรีไซเคิล จำนวน 300,000.- บาท (สามแสนบาทถ้วน) รวมเป็นเงินทั้งสิ้น 340,000.- (สามแสนสี่หมื่นบาทถ้วน) เพื่อจ่ายเป็นค่าใช้จ่ายดังนี้

1. ค่าจัดซื้อขยะรีไซเคิลตามหมู่บ้านต่างๆ จำนวน 18 หมู่บ้าน 35,000.-บาท
2. จัดสวัสดิการให้กับสมาชิกกองทุนฯกรณี เกิด เจ็บป่วย และเสียชีวิต 300,000.- (สามแสนบาทถ้วน)
3. ค่าวัสดุอุปกรณ์ที่ใช้ในชุมชนระหว่างดำเนินโครงการ 5,000.-(ห้าพันบาทถ้วน)

 รวมเป็นเงิน ทั้งสิ้น 340.000 บาท (สามแสนสี่หมื่นบาทถ้วน)

 **9.** **การติดตามประเมินผล**

1. ประเมินผลจากจำนวนครัวเรือนที่เข้าร่วมโครงการ
2. จำนวนขยะที่คัดแยกได้ในแต่ละหมู่บ้าน
3. จำนวนสมาชิกที่ได้รับสวัสดิการจาก กองทุนขยะรีไซเคิล

**10. ผลที่คาดว่าจะได้รับ**

1. ประชาชนมีส่วนร่วมในการคัดแยกขยะมูลฝอย
2. ปริมาณขยะลดลงอย่างเป็นรูปธรรม
3. ประชาชนในเขตตำบลกุดชุมแสงได้รับสวัสดิการ จากการเข้าร่วมกองทุนขยะรีไซเคิล

**ผู้เสนอโครงการ**

 ลงชื่อ

 (นายสุดยื้อ ฦาชา)

 ประธานกองทุนขยะรีไซเคิลตำบลกุดชุมแสง

**ผู้เห็นชอบโครงการ**

 ลงชื่อ

 (นางรินรดา วงษ์ชู)

 ปลัด องค์การบริหารส่วนตำบลกุดชุมแสง

 **ผู้เห็นอนุมัติโครงการ**

 ลงชื่อ

 (นายสุรัตน์ จันทราศรี)

 นายกองค์การบริหารส่วนตำบลกุดชุมแสง

**บันทึกข้อตกลง**

**การอุดหนุนงบประมาณให้แก่องค์กรประชาชน องค์กรชุมชน และองค์กรที่จัดตั้งตามกฎหมาย**

เขียนที่ องค์การบริหารส่วนตำบลกุดชุมแสง

 วันที่ เดือน สิงหาคม พ.ศ. ๒๕๖๑

 บันทึกนี้ทำขึ้นเพื่อเป็นข้อตกลงในการดำเนินงานโครงการที่องค์การบริหารส่วนตำบลกุดชุมแสง อุดหนุนงบประมาณ ระหว่าง นายสุดยื้อ ฦาชา ตำแหน่ง ประธานคณะกรรมการกองทุนขยะรีไซเคิลตำบลกุดชุมแสง ในฐานะ **ผู้รับผิดชอบโครงการชุมชนปลอดขยะ บ้านสวยเมืองสุข กองทุนขยะรีไซเคิลตำบลกุดชุมแสง ปีงบประมาณ ๒๕๖๑**  และคณะกรรมการที่มีรายชื่อท้ายบันทึกนี้อีกจำนวน 3 คน ผู้รับผิดชอบโครงการ ซึ่งต่อไปในบันทึกนี้ รวมเรียกว่า “ผู้รับผิดชอบโครงการ”ฝ่ายหนึ่งกับองค์การบริหารส่วนตำบลกุดชุมแสง โดย **นายสุรัตน์ จันทราศรี** ในฐานะนายกองค์องค์การบริหารส่วนตำบลกุดชุมแสง ซึ่งต่อไปในบันทึกนี้ เรียกว่า “ ผู้สนับสนุนโครงการ” อีกฝ่ายหนึ่ง

 ทั้งสองฝ่ายได้ตกลงทำบันทึกกันดังมีรายละเอียดดังนี้

 **ข้อ 1** ผู้รับผิดชอบโครงการ ตกลงจะดำเนินการ **โครงการชุมชนปลอดขยะบ้านสวยเมืองสุข กองทุนขยะรีไซเคิลตำบลกุดชุมแสง ปีงบประมาณ ๒๕๖๑**  ซึ่งต่อไปในบันทึกนี้เรียกว่า “โครงการ” ตามที่องค์การบริหารส่วนตำบลกุดชุมแสง ได้ให้การอุดหนุนงบประมาณ จำนวน ๓๐๐,๐๐๐ บาท (สามแสนบาทถ้วนบาทถ้วน) ให้เป็นไปตามวัตถุประสงค์ เป้าหมาย แผนการดำเนินงานของโครงการตามเอกสารแนบท้ายบันทึกนี้ ตลอดจนหลักเกณฑ์ เงื่อนไข วิธีการ ตามหนังสือสั่งการกระทรวงมหาดไทย ทุกประการ

 **ข้อ 2** หากผู้รับผิดขอบโครงการ ไม่ดำเนินการตามโครงการหรือดำเนินการไม่เป็นไปตามโครงการและหลักเกณฑ์ เงื่อนไข วิธีการ และระยะเวลาที่กำหนด เว้นแต่ การไม่ดำเนินการหรือดำเนินการไม่เป็นไปตามโครงการนั้น เกิดจากเหตุสุดวิสัย พ้นวิสัย หรือเกิดภัยพิบัติ ซึ่งมิได้เกิดจากการกระทำของผู้รับผิดชอบโครงการ ผู้รับผิดชอบโครงการ ยินยอมรับผิดชำระเงินที่ได้รับหรือเบิกจ่ายไปแล้วรวมทั้งค่าเสียหายหรือค่าใช้จ่ายอื่นใดอันเกิดจากการดำเนินการหรือไม่ดำเนินการดังกล่าวให้แก่ผู้สนับสนุนโครงการ โดยผู้สนับสนุนโครงการมิต้องบอกกล่าวหรือทวงถามเป็นหนังสือแต่อย่าง

 /หากผู้รับ...

* 2 -

 หากผู้รับผิดชอบโครงการ ไม่ชำระเงินที่ได้รับหรือเบิกจ่ายไปแล้ว รวมทั้งค่าเสียหายหรือค่าใช้จ่ายอื่นใด ให้แก่ผู้สนับสนุนโครงการ ผู้รับผิดชอบโครงการ ยินยอมเสียดอกเบี้ยตามอัตราที่กฎหมายกำหนดนับแต่วันที่ได้รับเงินไปจากผู้สนับสนุนโครงการ รวมทั้งยินยอมให้ผู้สนับสนุนโครงการดำเนินคดีได้ตามกฎหมาย

 **ข้อ 3** เมื่อดำเนินการตามวัตถุประสงค์การเสร็จเรียบร้อยแล้ว ผู้รับผิดชอบโครงการจะรายงานผลการดำเนินงานให้องค์กรปกครองส่วนท้องถิ่นทราบ และหากมีเงินเหลือจ่ายจะส่งคืนให้องค์กรปกครองส่วนท้องถิ่นไป

 หากผู้รับผิดชอบโครงการไม่รายงานผลการดำเนินงาน ผู้รับผิดชอบโครงการพร้อมรับในหลักการที่ผู้สนับสนุนโครงการจะไม่พิจารณาสนับสนุนงบประมาณให้ในโอกาสต่อไปอีก และหากผู้รับผิดชอบโครงการไม่คืนเงินเหลือจ่าย ผู้รับผิดชอบโครงการยินยอมให้ผู้สนับสนุนโครงการดำเนินคดีได้ตามกฎหมาย พร้อมยินยอมเสียดอกเบี้ยตามที่กฎหมายกำหนดนับแต่วันที่โครงการแล้วเสร็จ

 บันทึกนี้ทำขึ้นเป็นสองฉบับ มีข้อความถูกต้องตรงกัน โดยมอบให้ผู้รับผิดชอบโครงการหนึ่งฉบับ ผู้สนับสนุนโครงการหนึ่งฉบับ

 ทั้งสองฝ่ายได้อ่านและมีความเข้าใจในเนื้อความตามบันทึกนี้โดยตลอดแล้ว จึงลงลายมือชื่อไว้เป็นหลักฐานต่อหน้าพยาน

(ลงชื่อ )...................................ผู้รับผิดชอบโครงการ (ลงชื่อ) ..............................ผู้สนับสนุนโครงการ

 (นายสุดยื้อ ฦาชา) (นายสุรัตน์ จันทราศรี)

(ลงชื่อ)....................................ผู้รับผิดชอบโครงการ (ลงชื่อ) ............................... พยาน

 (นางมยุรี ยงขามป้อม) (นายสุรจิตร ปิยานุรักษ์)

(ลงชื่อ)...................................ผู้รับผิดชอบโครงการ (ลงชื่อ)...................................พยาน

 (นางวงเดือน แสนแก้ว ) (นายประวิทย์ จันทร์ขามป้อม)